PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2002/VP/1/1/010	Bratislava     23. január 2002

Protimonopolný úrad Slovenskej republiky, I. výkonný odbor, podľa zákona č. 145/1995 Z. z. o správnych poplatkoch v znení neskorších predpisov vo veci vrátenia správneho poplatku podnikateľom INEOS Acrylics Holland B.V., Merseyweg 10, 3197 KG Botlek, Rotterdam, Holandsko a BARLO PLASTICS SLOVAKIA, s.r.o., M.R. Štefánika 71, 010 31 Žilina, Slovenská republika takto

rozhodol:

na základe ustanovenia § 10 ods. 1 zákona č. 145/1995 Z. z. o správnych poplatkoch v znení neskorších predpisov, že podnikateľom INEOS Acrylics Holland B.V., Merseyweg 10, 3197 KG Botlek, Rotterdam, Holandsko a BARLO PLASTICS SLOVAKIA, s.r.o., M.R. Štefánika 71, 010 31 Žilina, Slovenská republika vracia správny poplatok, ktorý bol zaplatený prostredníctvom právnej zástupkyne advokátky JUDr. Kataríny Čechovej z Advokátskej kancelárie ČECHOVÁ RAKOVSKÝ, Hurbanovo nám. č.5, 811 03 Bratislava prevodom z účtu, v hodnote  5. 000,- Sk (slovom päť tisíc slovenských korún),  na účet číslo  4010086301/0720, KS 8148, VS 00401200, vedený v Ľudovej banke, a.s., v pobočke Nám. SNP 15, Bratislava.

Odôvodnenie:

Protimonopolný úrad Slovenskej republiky, I. výkonný odbor (ďalej len „úrad“) obdržal dňa 21.08.2001 od podnikateľov  INEOS Acrylics Holland BV, Messeyweg 10, 3197 KG, Botlek, Rotterdam, Holandsko (ďalej len „INEOS Acrylics Holland BV“) a BARLO PLASTICS SLOVAKIA, s.r.o., M.R. Štefánika 71, 010 31 Žilina, Slovenská republika (ďalej len „BARLO PLASTICS SLOVAKIA, s.r.o.“) zastúpených advokátkou JUDr. Katarínou Čechovou z Advokátskej kancelárie ČECHOVÁ RAKOVSKÝ, so sídlom Hurbanovo nám. č.5, 811 03 Bratislava návrh na vydanie rozhodnutia podľa § 5 ods. 4 zákona č. 188/1994 Z. z. o ochrane hospodárskej súťaže v znení neskorších predpisov. Návrh sa týkal Zmluvy o dodávke - Žilina uzatvorenej dňa 27.03.2001 (ďalej len „Zmluva o dodávke - Žilina“) medzi podnikateľmi INEOS Acrylics Holland BV a BARLO PLASTICS SLOVAKIA, s.r.o. 

Na základe získaných podkladov a informácií v priebehu šetrenia úrad dospel k záveru, že Zmluva o dodávke - Žilina neobsahuje dojednania obmedzujúce hospodársku súťaž v zmysle § 3 zákona č. 188/1994 Z. z. o ochrane hospodárskej súťaže v znení neskorších predpisov. Úrad preto správne konanie vo veci Zmluvy o dodávke – Žilina svojim rozhodnutím č. 2002/KH/1/1/001zo dňa 08. januára 2002 zastavil.

	Vychádzajúc z tejto skutočnosti úrad vracia podnikateľom INEOS Acrylics Holland B.V. a BARLO PLASTICS SLOVAKIA, s.r.o. správny poplatok, nakoľko podľa § 10 ods. 1 zákona č. 145/1995 Z. z. o správnych poplatkoch v znení neskorších predpisov správny orgán, ktorý poplatok vybral, vráti ho v plnej výške, ak sa nemohol vykonať úkon alebo uskutočniť konanie bez zavinenia poplatníka alebo ak bol poplatok zaplatený bez toho, aby bol na to poplatník povinný, ak pri jednotlivých položkách sadzobníka nie je ustanovené inak. 

Poučenie:

	Podľa § 10 ods. 6 zákona č. 145/1994 Z. z. o správnych poplatkoch v znení neskorších predpisov sa proti tomuto rozhodnutiu nemožno odvolať. Rozhodnutie nadobúda právoplatnosť dňom doručenia.

                                                                                 Ing. Ladislav Szabó
                                                                          riaditeľ I. výkonného odboru

Rozhodnutie sa doručí:

JUDr. Katarína Čechová
Advokátka
Advokátska kancelária Čechová Rakovský
Hurbanovo nám. č. 5
811 03  Bratislava